Det skriver P4 Nordjylland. Aalborg Sygehus er blandt fire sygehuse i Danmark, der vil kunne organisere en sådan bank. Det vurderer Sundhedsstyrelsen. De andre sygehuse er Skejby, Odense og Rigshospitalet, skriver sundhedsminister Bertel Haarder til det nordjyske folketingsmedlem, Flemming Møller Mortensen (S). -Det skal ligge et sted, hvor fagligheden er til stede og det er den i Aalborg. Det er dejligt, at Nordjylland på den måde er spillet på banen her i den spæde diskussion, om vi skal have en stamcellebank i Danmark eller ej, siger Flemming Møller Mortensen. Stamcelller fra navlesnorsblod bruges i behandlingen af patienter med blodsygdomme - blandt andet leukæmi. En stamcelle-bank vil koste 30 millioner kroner at etablere og drive de første fem år.

Opsummering:
Aalborg Sygehus kan blive hjemsted for Danmarks første bank af stamceller fra navlesnors-blod.